# Alan Wilder

### Straipsnis iš Vikipedijos, laisvosios enciklopedijos.

Alan Charles Wilder (gim. 1959 Liepos 1 d. Hammersmith, Vakarų Londonas, Jungtinė Karalystė) - britų muzikantas, geriausiai žinomas kaip grupės Depeche Mode narys, joje grojęs nuo 1982 iki 1995 m. ir muzikinio projekto Recoil įkūrėjas.

## [taisyti] Prieš Depeche Mode

Wilder'is nuo vaikystės grojo pianinu bei fleita, o mokykloje grojo grupėse su mokslo draugais. Vėliau dirbo padėjėju DMJ studijoje. Čia įgijo patirties dirbdamas su grupėmis "The Dragons", "Dafne and the Tenderspots", "Real to Real" ir "The Hitmen".

## [taisyti] Depeche Mode laikai

Iš Depeche Mode pasitraukus Vince'ui Clarke'ui, Wilder'is konkurso atrankos būdu užėmė klavišininko vietą grupėje. Tiesa, tai pavyko padaryti tik pamelavus kitiems grupės nariams, jog jam 21-eri (o ne 22-eji, kaip reikalavo sąlygos) metai. Prie antrojo grupės albumo A Broken Frame kūrybos Alan'as neprisidėjo; tik grojo su grupe koncertinio turo metu. Visgi vėliau Wilder'is pasirodė esąs bene svarbiausias muzikantas grupėje. Jo parašytų dainų nėra daug, tačiau būtent jis studijoje praleisdavo daugiausiai laiko "šlifuodamas" ir gerindamas muzikos skambesį.

## [taisyti] Pasitraukimas iš grupės

1995 Liepos 1-ąją, per savo 36-ąjį gimtadienį, Alan'as Wilder'is pasitraukė iš Depeche Mode [1].

## [taisyti] Recoil

Dar būdamas Depeche nariu, Wilder'is 1986 m. įrašė pirmąjį eksperimentinį Recoil albumą, pavadintą "1+2". Kiek daugiau nei pusvalandžio trukmės įraše galima išgirsti daug Depeche Mode dainų motyvų. Vėlesniems albumams įrašyti Alan'as kvietė kitus muzikantus, kurie atlikdavo vokalinę partiją, o jis pats buvo atsakingas už muzikos kūrybą. 2007 m. planuojamas išleisti jau šeštasis Recoil albumas "subHuman" [2].

## [taisyti] Diskografija

"Recoil" albumai:

- 1986 "1+2"
- 1988 "Hydrology"
- 1992 "Bloodline"
- 1997 "Unsound Methods"
- 2000 "Liquid"
- 2007 "subHuman"

"Depeche Mode" albumai: Žiūrėti čia: Depeche Mode diskografija

## [taisyti] Asmeninis gyvenimas

Alan'as vedęs buvusią "Miranda Sex Garden" klavišininkę Hepzibah Sessa, su kuria augina sūnų Stanley Duke ir dukrą Paris.

## [taisyti] Nuorodos

- Shunt - The Official Recoil Website
- Depeche Mode dot com
- Depeche Mode

## [taisyti] Šaltiniai

1. ↑ Alan Wilder statement
2. ↑ Recoil - new album in 2007

Rodomas puslapis "http://lt.wikipedia.org../../../a/l/a/Alan_Wilder_cee3.html"

Kategorijos: Anglijos atlikėjai | Anglijos muzikantai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Deutsch
- English
- Eesti
- Español
- Français
- Italiano
- Polski
- Română
- Русский
- Suomi
- Svenska